CELEX: 62012TN0170
Language: hu
Date: 2012-04-10 00:00:00
Title: T-170/12. sz. ügy: 2012. április 10-én benyújtott kereset — Beyond Retro kontra OHIM — S&K Garments (BEYOND VINTAGE)

30.6.2012   
            
            
               HU
            
            
               Az Európai Unió Hivatalos Lapja
            
            
               C 194/23
            
         2012. április 10-én benyújtott kereset — Beyond Retro kontra OHIM — S&K Garments (BEYOND VINTAGE)
   (T-170/12. sz. ügy)
   2012/C 194/39
   A keresetlevél nyelve: angol
   
      Felek
   
   
      Felperes: Beyond Retro Ltd (London, Egyesült Királyság) (képviselő: S. Malynicz Barrister)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: S&K Garments, Inc. (New York, Egyesült Államok)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsa által az R 493/2011-4. és R 548/2011-4. sz. egyesített ügyekben 2012. január 31-én hozott határozatot; és
            
         
               —
            
            
               az OHIM-ot és a fellebbezési tanács előtti eljárásban részt vevő másik felet kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: a „BEYOND VINTAGE” nemzetközi szóvédjegy a 14., 18. és 25. osztályba tartozó áruk és szolgáltatások vonatkozásában — W 994046. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: az 5629035. sz., „BEYOND RETRO” közösségi szóvédjegy a 25. és 35. osztályba tartozó áruk és szolgáltatások vonatkozásában.
   
      A felszólalási osztály határozata: a felszólalási osztály a felszólalásnak részben helyt adott.
   
      A fellebbezési tanács határozata: a fellebbezési tanács a R 548/2011-4. sz. ügyben elutasította a felperes fellebbezését, és a R 493/2011-4. sz. ügyben hatályon kívül helyezte a felszólalási osztály határozatát.
   
      Jogalapok: a 207/2009 tanácsi rendelet 8. cikke (1) bekezdése b) pontjának megsértése.